
Zagreb, 28. studenog  2012.
NATJEČAJ ZA SLIKOVNE PRIKAZE I SLOGANE 

USMJERENE NA BORBU PROTIV ULIČNOG UZNEMIRAVANJA ŽENA I LGBTIQ OSOBA

Hollaback je međunarodni pokret za borbu protiv uznemiravanja i nasilja na javnim mjestima kojem se 2011. pridružila i inicijativa iz Hrvatske (croatia.ihollaback.org). 
Javna mjesta bi trebala biti dostupna svima, ali nažalost ona su često mjesta gdje žene, LGBTIQ osobe te pojedinke i pojedinci koji odudaraju od rodnih stereotipa bivaju izloženi uvredama, uznemiravanju i nasilju. Pozivamo vas da se zajedno borimo protiv diskriminacije, uznemiravanja i nasilja te da učinimo javna mjesta sigurnima za sve.

S tim ciljem Hollaback raspisuje natječaj kroz dvije kategorije:

· 1. kategorija: slikovni prikaz usmjeren na borbu protiv uličnog uznemiravanja;

· 2. kategorija: slogan usmjeren na borbu protiv uličnog uznemiravanja.

Natječaj je otvoren u razdoblju od 01. prosinca  2012. do 31. siječnja 2013. Po jedan najbolji rad iz svake kategorije bit će nagrađen u iznosu od 500 kuna.
Detaljniji uvjeti sudjelovanja i prijavnica nalaze se u nastavku, a sva pitanja možete slati na: croatia@ihollaback.org
Veselimo se vašim radovima i zajedničkom doprinosu borbi protiv uličnog uznemiravanja žena i LGBTIQ osoba!
HOLLABACK HRVATSKA

Uvjeti sudjelovanja:

1. Tema natječaja je vezana uz uznemiravanje žena i LGBTIQ osoba na javnim mjestima, odnosno osvještavanje i borbu protiv tog društvenog problema. 
Radovi mogu odgovarati na neko od sljedećih pitanja, ali dobrodošlo je i otvaranje drugih pitanja vezanih uz zadanu temu:
· Zašto je ulično uznemiravanje trivijalizirano u javnosti?  Zašto se o tome gotovo uopće ne govori, a doživljeno je kao normalno, „kao cijena koju plaćaš“ zato što si žena ili homoseksualac/ka?
· Koji se mitovi vežu uz ulično uznemiravanje? Kako razbiti te mitove? (vidi http://croatia.ihollaback.org/podrska/mitovi/)

· Kako je ulično uznemiravanje povezano s drugim oblicima nasilja?
· Kako reagirati na ulično uznemiravanje u momentu kad se događa, a kako poslije?
· Kako drugi ljudi, promatrači mogu pomoći? Zašto obično ne pomažu? (vidi http://croatia.ihollaback.org/cuvam-ti-leda/)
· Kako približiti drugima ovu temu – npr. reći ljudima kako se osjećam kad doživim ulično uznemiravanje?
2. Autorica/autor može sudjelovati u jednoj ili obje kategorije (slikovni prikaz i/ili slogan); sa jednim ili više radova.
3. Slikovni prikaz može biti izrađen u svim tehnikama (npr. crtež, ilustracija, fotografija, grafička rješenja, kombinirane tehnike) te se šalje u digitalnom obliku, u formatu JPG, maksimalne veličine 8 MB. 
4. Po jedan autorski rad iz svake kategorije koji po izboru žirija bude proglašen najboljim dobit će nagradu od 500 kuna (neto iznos), te će biti korišten u promotivnim materijalima Hollabacka Hrvatska.

5. Svi primljeni autorski radovi koji odgovaraju temi natječaja bit će prikazani na web i Facebook stranicama Hollaback Hrvatska, uz objavljivanje imena i prezimena autora/-ice.

6. Radovi se zaprimaju zaključno do 31. siječnja 2013.

7. Svi radovi se šalju isključivo elektronskim putem na e-mail adresu croatia@ihollaback.org. 

8. Autori/ce moraju popuniti prijavnicu i poslati ju zajedno uz rad. Prijavnica je dostupna u nastavku ovog poziva. Radovi poslani bez ispunjene prijavnice neće ući u proces selekcije.
	PRIJAVNICA NA NATJEČAJ ZA SLIKOVNE PRIKAZE USMJERENE NA BORBU PROTIV ULIČNOG UZNEMIRAVANJA ŽENA I LGBTIQ OSOBA



	Ime i prezime:
	

	OIB:
	

	Adresa:
	

	Kontakt telefon:
	

	Email:
	

	Naziv 1. slikovnog prikaza:
	

	Kratki opis 1. slikovnog prikaza (do 100 riječi):


	

	Naziv 2. slikovnog prikaza:

 (ispuniti samo ukoliko se prilaže više slikovnih prikaza)
	

	Kratki opis 2. slikovnog prikaza (do 100 riječi):


	

	Naziv 3. slikovnog prikaza:

 (ispuniti samo ukoliko se prilaže više slikovnih prikaza)
	

	Kratki opis 3. slikovnog prikaza (do 100 riječi):


	


*u slučaju više od 4 slikovnih prikaza za svaki sljedeći dostaviti naziv i kratki opis prema gore zadanoj formi.

	PRIJAVNICA NA NATJEČAJ ZA SLOGANE 

USMJERENE NA BORBU PROTIV ULIČNOG UZNEMIRAVANJA ŽENA I LGBTIQ OSOBA



	Ime i prezime:
	

	OIB:
	

	Adresa:
	

	Kontakt telefon:
	

	Email:
	

	Slogan:


	

	Kratki opis slogana (do 100 riječi):


	

	2. slogan:

 (ispuniti samo ukoliko se prilaže više slogana)
	

	Kratki opis 2. slogana (do 100 riječi):


	

	3. slogan: 

(ispuniti samo ukoliko se prilaže više slogana)


	

	Kratki opis 3. slogana (do 100 riječi):


	


*u slučaju više od 4 slogana za svaki sljedeći dostaviti slogan i kratki opis prema gore zadanoj formi.
